b'\n_START_ARTICLE_\nMaterialel\xc3\xa6re\n_START_PARAGRAPH_\nMaterialel\xc3\xa6re er et undervisningsfag, der formidler den grundl\xc3\xa6ggende viden om de materialer, der h\xc3\xb8rer til et h\xc3\xa5ndv\xc3\xa6rksfag, s\xc3\xa5vel naturlige (f.eks. tr\xc3\xa6) som syntetiske (kunststoffer). Form\xc3\xa5let med undervisningen er, at de rette materialer v\xc3\xa6lges til det enkelte form\xc3\xa5l, og at de forarbejdes p\xc3\xa5 rette m\xc3\xa5de ud fra en viden om deres egenskaber._NEWLINE_Faget findes selvst\xc3\xa6ndigt eller som integreret del p\xc3\xa5 tekniske skoler og som et mindre emneomr\xc3\xa5de i f.eks. sl\xc3\xb8jdundervisning.'